CELEX: C2006/074/41
Language: lt
Date: 2006-03-25 00:00:00
Title: Byla T-397/05  2005 m. lapkričio 3 d.  pareikštas ieškinys byloje ARCHI.M.E.D — E.S. prieš Komisiją

25.3.2006   
            
            
               LT
            
            
               Europos Sąjungos oficialusis leidinys
            
            
               C 74/20
            
         2005 m. lapkričio 3 d. pareikštas ieškinys byloje ARCHI.M.E.D — E.S. prieš Komisiją
   (Byla T-397/05)
   (2006/C 74/41)
   Proceso kalba: prancūzų
   Šalys
   
      Ieškovė: Architecture, Microclimat, Energies Douces — Europe et Sud SARL (ARCHI.M.E.D — E.S.) (Ganges, Prancūzija), atstovaujama advokatų P.-P. van Gehuchten, J. Sambon, P. Reyniers
   
      Atsakovė: Europos Bendrijų Komisiją
   Ieškovės reikalavimai
   
               —
            
            
               Pripažinti, kad Komisija neturėjo teisės nutraukti 2005 m. rugpjūčio 30 d. sutarties.
            
         
               —
            
            
               Priteisti iš Europos Komisijos sumokėti 125 906 eurus kartu su teisės aktais nustatytais delspinigiais, apskaičiuotais nuo 2002 m. vasario 12 dienos.
            
         
               —
            
            
               Priteisti iš Komisijos bylinėjimosi išlaidas.
            
         Ieškinio pagrindai ir pagrindiniai argumentai
   Ieškovė yra sutarties BU 209-95 dėl Lione esančio pastato atnaujinimo darbų atlikimo projekto naudojant saulės ir bioklimato architektūros metodus, sudarytos su Komisija paskelbus kvietimą dalyvauti viešųjų pirkimų konkurse remiantis specialia tyrimo ir technologijų vystymo programą nebranduolinės energijos srityje (1), šalis. Sutartyje buvo numatyta arbitražinė išlyga, pagal kurią tik Bendrijos teismai turi kompetenciją spręsti ginčus tarp sutarties šalių dėl sutarties teisėtumo, taikymo ir aiškinimo.
   Vykdydama sutartinius įsipareigojimus, 2001 m. gruodžio 12 d. ieškovė Komisijai perdavė galutinę projekto ataskaitą. Komisija šios ataskaitos nepriėmė ir, atsisakydama pripažinti kai kuriuos šioje ataskaitoje nurodytus įkainius, 2002 m. liepos 5 d. perdavė ieškovei sprendimą grąžinti sumokėtą avansą. Ginčo taikiai išspręsti nepavyko nei po šalių apsikeitimo laiškais, nei po surengtų susitikimų, nei po tarpininko įsikišimo. 2005 m. rugpjūčio 30 d. Komisija registruotu laišku ieškovei perdavė galutinį sprendimą dėl grąžinimo, prieš tai 2005 m. rugpjūčio 23 d. išsiuntusi skolos raštelį. Šis sprendimas buvo apskųstas remiantis arbitražine išlyga ieškovei pareiškus šį ieškinį.
   Ieškiniu iš esmės siekiama priteisti iš Komisijos sumokėti likusią 20 % subsidijos dalį, kuri ieškovei tariamai priklauso pagal sutartį BU 209 — 95.
   Grįsdama savo reikalavimus ieškovė remiasi tuo, kad bet kokį prieštaravimą dėl sutarties šalių projekto įgyvendinimo būdo Komisija turėjo pareikšti iki dienos, nuo kurios ataskaita buvo laikoma patvirtinta (t. y. per du mėnesius nuo galutinės ataskaitos pateikimo dienos). Ieškovės manymu, Komisija terminą praleido, todėl Komisija negali manyti esanti kreditore jos atžvilgiu. Todėl praleisdama terminą Komisija išliko ieškovės skolininke likusios subsidijos, kurias ji įsipareigojo sumokėti pagal nagrinėjamą sutartį, dalies atžvilgiu.
   
      (1)  Programa, įtvirtinta 1994 m. lapkričio 23 d. Tarybos sprendimu 94/806/EB, OL L 334, 1994 gruodžio 22, p. 87.